TTA ลุ้นกำไร Q1 โตแรงเกิน 400% รับค่าระวางสูง แนะซื้อราคาเป้าหมาย 13 บาท
TTA ลุ้นกำไร Q1 โตแรงเกิน 400% แตะ 996 ลบ. รับค่าระวางสูง แนะซื้อราคาเป้าหมาย 13.00 บาท
TTA ลุ้นกำไร Q1 โตแรงเกิน 400% แตะ 996 ลบ. รับค่าระวางสูง แนะซื้อราคาเป้าหมาย 13.00 บาท
18 พ.ค. 2565

บล.เคทีบีเอสที ระบุในบทวิเคราะห์วันนี้ (25 เม.ย.2565) ว่า บริษัท โทรีเซนไทย เอเยนต์ซีส์ จำกัด (มหาชน) หรือ TTA (ซื้อ/เป้า 13.00 บาท) คงคำแนะนำ “ซื้อ” และราคาเป้าหมายที่ 13.00 บาท อิง PER ที่ 7.0x (2.5SD below historical avg. และเทียบเท่า 1.0x PBV) ประเมินกำไรในไตรมาส 1/2565 ที่ 996 ล้านบาท (+426% เทียบช่วงเดียวกันของปีก่อน, -35% เทียบไตรมาสก่อนหน้า) จากรายได้ที่ 6.52 พันล้านบาท
โดยการเติบโต เทียบช่วงเดียวกันของปีก่อน มาจากค่าระวาง TCE rate ของ TTA เฉลี่ยในไตรมาส 1/2565 ที่คาดว่าจะโต 131% เทียบช่วงเดียวกันของปีก่อน อยู่ที่ระดับ USD26,361/วัน แต่ลดลง 16% เทียบไตรมาสก่อนหน้า จากปัจจัยฤดูกาล และการ lockdown ในประเทศจีนที่ส่งผลกระทบ ต่อ supply chain และค่าระวาง
ทั้งนี้ บริษัทได้รับผลกระทบจำกัดเนื่องจากไม่มี เส้นทางประจำ จึงทำให้สามารถขนส่งไปยังประเทศอื่นๆ ได้ ด้านธุรกิจนอก ชายฝั่งคาดว่าจะเติบโต (+163% เทียบช่วงเดียวกันของปีก่อน, +5% เทียบไตรมาสก่อนหน้า) ที่ 1.49 พันล้านบาท จากงาน cable laying ที่เลื่อนมาจากไตรมาสก่อน และงาน decommissioning ที่ เข้ามาเสริม คาดรายได้ธุรกิจอื่นๆ ที่ 1.79 พันล้านบาท (+51% เทียบช่วงเดียวกันของปีก่อน, -25% เทียบไตรมาสก่อนหน้า) หนุนโดยธุรกิจปุ๋ยเคมีที่ราคาปุ๋ยสูงขึ้น แต่ลดลง เทียบไตรมาสก่อนหน้า จากปัจจัยฤดูกาล ประเมิน blended GPM ที่ 23.8% (ไตรมาส 1/2564 = 15.6%,ไตรมาส 4/2564 = 27.0%)